Diari Oficial de la Generalitat Valenciana


Sumari del DOGV 3682, del 07-02-2000 (2000/766)

Informació pública de l’alternativa tècnica de l’actuació integrada UZI-9 Los Olivos.
-------------------------------------------------------------------------------------

### Dades del document

Número de DOGV
:   3682

Data del DOGV
:   07-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/766


Organisme emissor
:   Ajuntament de Petrer

Tipus de document
:   Anunci

Informació pública de l'alternativa tècnica de l'actuació integrada UZI-9 Los Olivos. [2000/F766]
  
En aplicació dels articles 45 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es dóna compte que l'alcalde president, en data 24 de gener de 2000 ha dictat dues resolucions per les quals disposa:
  
«Primer
  
Admetre a tràmit l'alternativa tècnica de programa per al desenvolupament de l'actuació integrada corresponent a l'UZI-9 Los Olivos del Pla General de Petrer, composta de projecte d'urbanització i acompanyada de projecte de reparcel·lació, presentada el dia 17 de gener de 2000 per la mercantil Promociones y Construcciones de Viviendas Hermanos Murcia Correas, SL.
  
Segon
  
Sotmetre a informació pública els citats documents, mitjançant un avís a tots els propietaris i titulars de drets afectats per l'actuació proposada i la publicació d'un edicte en un diari d'informació general editat a la Comunitat Valenciana i (posteriorment o simultàniament) en el Diari Oficial de la Generalitat Valenciana, advertint de la possibilitat de formular al·legacions dins del termini de 20 dies hàbils a comptar del següent a la publicació aquest diari oficial, i proposicions juridicoeconòmiques pels interessats a ser seleccionats com a adjudicataris del programa durant els cinc dies següents al venciment del termini anterior. Durant el termini d'al·legacions citat i durant els 10 dies següents al d'obertura de les proposicions els interessats podran optar, si és procedent, per la modalitat de pagament conforme a l'article 71.3 de la Llei Reguladora de l'Activitat Urbanística.
  
Tercer
  
Sol·licitar, conforme a l'article 69 de la Llei Reguladora de l'Activitat Urbanística i l'article 5 del RHU que el registrador de la propietat practique una nota al marge de cada finca afectada pel projecte de reparcel·lació, en què expresse la iniciació del procediment, i expedisca, fent-ho constar en la nota, la certificació de domini i càrregues».
  
L'expedient podrà ser examinat a l'Àrea d'Urbanisme durant l'indicat termini.
  
Durant els cinc dies següents al venciment del termini anterior, els interessats a ser seleccionats com a adjudicataris del programa podran presentar les proposicions juridicoeconòmiques que tinguen per convenients al Registre General de l'ajuntament, en plica tancada i amb la documentació que s'assenyala en els apartats c) i d) de l'article 32 de la Llei Reguladora de l'Activitat Urbanística i en l'ordenança municipal de desenvolupament i execució del pla general, incloent-hi, si és procedent, la proposta d'adquisició de l'excedent d'aprofitament que correspon a l'administració. L'acte d'obertura de pliques tindrà lloc a la casa consistorial a les 13.30 hores de la següent data hàbil a la conclusió del termini per a presentar-les. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquests terminis quedaran prorrogats en els terminis, condicions i supòsits previstos en l'article 48 de l'ordenança municipal, i es faran constar en l'expedient i s'anunciaran al tauler d'anuncis de l'Ajuntament, així com es comunicaran als qui, per desconéixer-ho, presenten pliques prematurament.
  
Mitjançant aquest anunci, de conformitat amb l'article 59 de la Llei 30/1992, de 26 de novembre, se cita els propietari afectats que puguen resultar desconeguts, dels qui s'ignore el lloc de la notificació, o bé, intentada la notificació, no s'haguera pogut practicar.
  
Cosa que es fa pública perquè se'n prenga coneixement general.